
Lahatang-panig na umaabante ang 
armadong rebolusyonaryong kilusan 


Kee ng nabigong sinundan niya, panay 


din ang buladas ng bagong Armed Forces of 

pr. the Philippines Chief of Staff na si Lt. Gen. 

f Pd Alexander Yano. Itutuloy daw niya ang umano'y na- 
A; tamo nang bwelo ng pinalitan niyang si Gen. Hermo- 
genes Esperon upang mawalan ng saysay ang ar- 

madong rebolusyonaryong kilusan pagsapit ng 
2010. Sinuhayan pa ito ng bulaang paha- 
Aa yag ng amo nilang si Gloria Arroyo na 


EAN 


lahat daw ng palatandaan ay nagpapa- 
tunay na bumubulusok na ang 
lakas ng Bagong Hukbong Bayan 
(BHB). 

Pinasisinungalingan ito ng mga ulat 
ng lahatang-panig na mga pag- 
sulong sa iba't ibang rehi- 
yon at larangang gerilya sa 
buong bansa. Kabilang 

dito ang paglaki 

ng kasapian 

3 ng Partido, 
hukbong ba- 
yan at mga rebolu- 
syonaryong organisa- 
syong masa; pagdami ng 
mga larangan, sona at ba- 
seng gerilya; pagtamo ng 
mamamayan ng mga benepis- 
yo sa pamamagitan ng 

“9 rebolusyong agraryo at 
iba pang masisiglang 


Mga tampok sa 35 armas, nasamsam Rebolusyonaryong Panggatong sa 
Rx . ng BHB sa Mindanao pagsulong sa Cagayan lumalalang kagutuman 
isyung ito... PAHINA 3 | Valley PAHINA 4 PAHINA 9 


kilos-masa, at iba pa. Sa larangan ng armadong paki- 
kibaka, di bababa sa 500 taktikal na opensiba ang 
nailunsad ng BHB noong 2007 hanggang maagang ba- 
hagi ng 2008, kung saan daan-daang armas ang na- 
samsam at signipikanteng bilang ang nasawi sa panig 
ng kaaway. 

Ang lahat ng ito ay naganap sa gitna ng walang 
batayang pangangalandakan ni Esperon na nabuwag 


na raw ng AFP ang 28 larangang gerilya at napipinto 
na ang pagkawasak ng 10 iba pa sa loob ng kanyang 
nakaraang 22 buwang panunungkulan. 

Kung may ipagpapatuloy man si General Yano sa 
sinimulan ni Esperon, ito ang pagkakamit ng reaksyu- 
naryong hukbo ng mas marami pang kabiguan sa ka- 
bila ng ibayo pang pagmamaliit, panlilinlang at pan- 
darahas bito sa nagrerebolusyong mamamayan. ABI 


Iskemang pabuya ni General Yano, mabibigo 


mapapawi ang rebolusyonaryong kilusan pagdating ng 2010, bina- 


S: harap ng malaking pagdududa sa unang sinabi ni General Yano na 
go niya ang pahayag at sinabing mawawalan na lamang ng saysay 


ito pagdating ng panahong iyon. 


ang mga paglabag sa karapatang- 
tao dahil iuulat bilang mga tagum- 
pay laban sa BHB ang pagpaslang 
sa mga ligal na aktibista, pinaghi- 


Patunay ng kababawan ng mga 
iniisip na pamamaraan ni General 
Yano sa pagharap sa paglakas ng 
mga rebolusyonaryong pwersa ang 
pinalalaganap niya ngayong pabu- 
yang hanggang tig-P300,000 sa 
mga yunit na nakapagbabaklas 
umano ng mga baseng gerilya sa 
kani-kanilang saklaw. May mga 
gantimpalang salapi rin daw para 
sa mga yunit, upisyal o sundalong 
nakadadakip ng matataas na lider 
rebolusyonaryo, nakasasamsam ng 
mga baril sa mga gerilya, at naka- 
tatamo ng kanilang mga target. 

Bagamat ngayon lamang ina- 
amin, dati nang gawi ng AFP ang 


pagbibigay ng pabuya. Katunayan 
ay pinagkukutsabahan ng mga upi- 
syal ng AFP ang paggawa ng mga 
bulaang ulat para makapangwarta. 
Nag-iimbento sila ng mga report 
tungkol sa umano'y mga operasyon 
at tagumpay laban sa BHB upang 
maitala sa rekord nila, maipanga- 
landakan sa masmidya at maibulsa 
ang badyet para sa mga ito. 

Sa “di-upisyal” ngayong pagba- 
basbas ni General Yano sa iskemang 
pabuya, lalo pang puputaktihin 
ang masmidya ng mga bulaang ulat 
na magpapalabas na nagtatagum- 
pay ang AFP laban sa BHB. 

Masahol pa, dadami pang lalo 


hinalaang tagasuporta ng rebolu- 
syonaryong kilusan at maging kara- 
niwang sibilyan. Katunayan, sa 
unang araw pa lamang ng panu- 
nungkulan ni Yano, isang lider- 
magsasaka na sa Davao City ang pi- 
naslang ng mga pwersa ng AFP. 

Dahil din sa sistemang pabuya, 
ang mga pagsalakay sa mga komu- 
nidad ng magsasaka at pagsunog 
sa kanilang mga dampa ay ibabali- 
ta bilang matagumpay na pagbak- 
las sa kampo ng BHB. Ang mga 
pwersahang pagpapasuko sa mga 
sibilyan ay ilalarawan bilang mara- 
mihang pagsurender ng mga Pu- 
lang mandirigma. 

Ang mga buladas at karahasan 
na nais palaganapin ng rehimeng 


US-Arroyo at ng AFP sa pamumuno 
ni General Yano ay sasalubungin la- 
mang ng higit pang mga tagumpay 
at ibayong pagsulong ng rebolu- 
syonaryong kilusan. Inihahanda at 
inilulunsad ngayon ng buong rebo- 
lusyonaryong kilusan ang laha- 
tang-panig na mga pagkilos at 
opensiba para sa madagundong na 
selebrasyon ng darating na ika-40 
anibersaryo ng Partido at BHB. 
Pinupunuan ngayon ng buong 
rebolusyonaryong kilusan ang mga 
rekisito para makapagkamit ito ng 
mayor na igpaw sa kasalukuyang 
yugto ng digmang bayan at mapa- 
bilis ang pagsulong ng rebolusyon 
hanggang sa ganap na tagumpay.[E 

Umaabante ang armadong rebolusyon 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Iskemang pabuya, mabibigo 
Matatagumpay na TO 

Mga opensiba sa Bicol at Samar 

Araw ng Cordillera 
Arroyo laban sa mga Lopez 
Bagong ebidensya sa NBN-ZTE 
Pagsasamantala sa konsyumer ng kuryente 

Pananalanta ng pasistang estado 

Balita 

MATATAGUMPAY NA OPENSIBA NG BHB Ji 


35 armas, nakumpiska ng 
BHB sa Southern Mindanao 


yan (BHB) sa Southern Mindanao sa tatlong taktikal na opensiba 


T atlumpu't limang armas ang nasamsam ng Bagong Hukbong Ba- 


sa Davao Oriental, Davao City, 
North Cotabato nitong Mayo. 

Sa Davao Oriental, sinalakay ng 
BHB nitong Mayo 19 ang Davao 
Oriental Provincial Rehabilitation 
Center sa Mati City. Batay sa mga 
panimulang ulat, ang mga geri- 
lyang nakaunipormeng militar ay 
lulan ng sasakyang Elf nang suma- 
lakay sa bilangguan. Walang putok 
na dinisarmahan nila ang mga 
gwardya. Pagkatapos ng 30 minuto 
ay umatras ang mga gerilyang dala 
ang dalawang M16, dalawang kar- 
bin, isang M14, isang kal. 45 pisto- 
la, tatlong pistolang 9 mm at isang 
kal. 22 Magnum rebolber. Nakasam- 
sam din sila ng dalawang radyong 
ICOM. 

Sa Davao del Norte, di bababa 
sa tatlong M16 ang nasamsam ng 
BHB nang tambangan nito ang mga 
elemento ng 1007th Police Mobile 
Group bandang alas-2:30 ng mada- 
ling araw sa Sityo Tabunan, Baran- 
gay Cadunan, bayan ng Mabini. 
Isang pulis ang namatay at 11 pa 
ang nasugatan sa naturang ambus. 

Kinagabihan, dalawang sundalo 
naman ang nasugatan, kabilang 
ang timlider na si Lieutenant Gaba- 
wa nang makasagupa ng isang yu- 
nit ng BHB ang nagpapatrolyang 
mga elemento ng 67th IB at PNP 
Special Action Force sa Upper Hu- 
lid, San Isidro, Cateel, Davao 
Oriental. 

Bago ito, 10 malalakas na ar- 
mas ang nakumpiska ng 1st Pulang 
Bagani Company ng Merardo Arce 
Command (MAC) ng BHB-Southern 
Mindanao nang lusubin at disarma- 
han nito ang mga security guard ng 
despotiko at anti-manggagawang 

Davao del Sur, Davao del Norte at 


negosyanteng si Rafael Lorenzo sa 
Barangay Pangyan, Calinan Dis- 
trict, Davao City noong Mayo 11. 
Nasamsam ang apat na M14, tat- 
long Garand, isang M4, isang M16 
at isang M79 grenade launcher. 

Kasabay nito ay dinakip din 
ang badigard ni Lorenzo na si Jose 
Manero para maimbestigahan. 

Sa Davao del Sur, siyam na ar- 
mas na kinabibilangan ng pitong 
shotgun, isang grenade launcher at 
isang ripleng awtomatik ang na- 
samsam ng Magtanggol Roque 
Command nang salakayin nito ang 
bahay ng lider paramilitar na si Pa- 
terno Intes nitong Mayo 8 sa Ka- 
patagan, Digos City. Si Intes, na 
aktibong sumusuporta sa mga kam- 
panyang militar ng 39th IB at 
sangkot sa maraming paglabag sa 


karapatang-tao, ay namatay sa na- 
turang reyd. 

Sa North Cotabato, isang garan 
at isang shotgun ang nasamsam ng 
BHB nang salakayin ng Herminio 
Alfonso Operational Command 
(HAC-BHB) ang detatsment ng 
CAFGU sa Barangay Anapulon, 
Arakan. Bago ito, tatlong sundalo 
ang namatay at 21 ang nasugatan 
nang tambangan ng HAC-BHB ang 
mga elemento ng 39th IB sa Ilus- 
tre, Roxas, North Cotabato. 

Sa isang pahayag nitong Mayo 
13, sinabi ng MAC na umaabot na 
sa 62 taktikal na opensiba ang nai- 
lulunsad ng mga yunit ng BHB sa 
ilalim nito mula nang simulan ng 
10th ID noong Abril 3 ang pinaka- 
malawakang operasyong militar ni- 
to sa kasaysayan ng rehiyon. Sa ka- 
bila ng sabay-sabay na pag-oope- 
rasyon ng 10 batalyon ng AFP sa 
kabuuan ng Southern Mindanao, 
nakapagdulot na ang BHB ng ka- 
tumbas ng isang platung kaswalti 
sa kaaway. Labinsiyam na sundalo 
na ang namamatay at 26 na ang 
nasusugatan sa loob ng limang 
linggo. ABI 


Mga opensiba sa Bicol at Samar 


Too sundalo ang namatay habang isa ang nasugatan sa su- 
nud-sunod na mga labanan sa pagitan ng Philippine Army at Ba- 
gong Hukbong Bayan (BHB) sa Bicol at Samar nitong ikatlong ling- 


go ng Mayo. 


Isang elemento ng 65th IB ang namatay nang tambangan ng 


mga gerilya ng Nerissa San Juan Command nitong umaga ng Mayo 
19 sa Barangay San Isidro, Pandan, Catanduanes ang naturang yu- 
nit militar. Nangyari ang ambus isang oras makaraang bulabugin ng 
BHB ang yunit ng Reengineered Special Operations Team (RSOT) sa 
Barangay Panuto ng nasabing bayan. 

Dalawang araw bago ito, isa pang sundalo ng 65th IB ang na- 
matay at isa pa ang nasugatan nang harasin ng mga Pulang mandi- 
rigma ang naturang yunit sa Barangay Cahan, Bagamanoc. 

Sa Northern Samar, isang elemento ng 63rd IB ang namatay sa 
isang ambus na inilunsad ng BHB sa Sityo Tugbo, Barangay Bato, 
Gamay noong Mayo 16. ABI 


Rebolusyonaryong kilusan 
sa Cagayan Valley, lahatang- 
panig na sumusulong 


rebolusyonaryong tagumpay sa kabila ng matinding kampanyang 


N ng rehiyon ng Cagayan Valley ay patuloy na nagkakamit ng mga 


militar ng rehimeng US-Arroyo. 


Dito nakatalaga ang 5th In- 
fantry Division ng Philippine Army 
na may apat na regular na batal- 
yon. Maliban pa rito ay narito rin 
ang mga pwersa ng 21st IB at 77th 
IB, may tatlong Recon Coy, isang 
kumpanya ng bandidong Cordillera 
People's Liberation Army at isang 
kumpanya ng Marines, bukod pa sa 
49th Separate Rifle Coy at mga 
tauhan ng Police Mobile Group. 

Binigyang-prayoridad ng 5th ID 
ang Cagayan Valley habang dinii- 
nan ng 502nd Bde ang Timog Isa- 
bela-Quirino at tuluy-tuloy din ang 
pananalakay nila sa Gitnang Isabe- 
la nitong nakaraang taon. Malawa- 
kang operasyong RSOT ang isinaga- 
wa nila sa 24 na barangay sa Caga- 
yan Valley na tumagal nang tatlong 
buwan hanggang isang taon. Bin- 
raso nila ang mga upisyal ng ba- 
rangay para maging elemento ng 
CAFGU at magtayo ng mga dagdag 


pang yunit nito. Ginipit ang mga 
aktibista na sumapi rito para di- 
umano'y “patunayan” nilang wala 
silang ugnay sa BHB. Dahil dito, 
sapilitan nilang naitayo ang 19 na 
yunit ng CAFGU sa rehiyon. Ngunit 
papaliit na ito ngayon dahil sa lu- 
milinaw na kontra-magsasakang 
katangian nito. 

Subalit sa halip na humina at 
mademoralisa gaya ng ipinagma- 
malaki ng AFP at ng rehimeng Arro- 
yo, lalong sumigla at sumulong ang 
rebolusyonaryong kilusan dito, 
ayon sa resulta ng pagtatasa ng 
tatlong taong praktika ng rehiyon 
mula 2005 hanggang 2007. 

Sa Partido. Dumoble ang kasa- 
pian ng Partido at lumaki nang 
33% ang bilang ng mga kadre. Du- 
mami nang 48% ang mga lokal na 
sangay ng Partido at 80% ang na- 
ging paglaki ng bilang ng mga ko- 
mite ng seksyon. Hindi lamang sa 
bilang ang naging 
pag-unlad kundi ma- 
ging sa kalidad ng ka- 
sapian. Umabot sa 
98% ng kasapian ng 
Partido sa BHB ang 
nakatapos ng Bata- 
yang Kurso ng Partido. 
Umabot naman sa 
88% ng mga kadre sa 
BHB ang nakatapos ng 
intermedyang kurso at 
nasimulan na ang pa- 
nimulang pag-aaral ng 
Abanteng Kurso sa 
panrehiyong antas. 

Sa armadong pa- 
kikibaka. Lumaki 


nang 20% ang kasapian ng hukbo 
at mula rito'y nakapagbuo ng mga 
bagong yunit. Nagtala ng 19 na 
mga aksyong militar noong 2007 sa 
porma ng mga ambus, reyd, is- 
nayping at mga operasyong dis- 
arma. Sa loob ng tatlong taon, 
73% ang nadagdag sa dating bi- 
lang ng mga armas ng BHB. Luma- 
ki naman nang 84% ang bilang ng 
mga baryong may yunit milisya. 
Umabot din sa 95% ang pagdami 
ng kasapian nito. Trenta porsyento 
ang inilaki ng bilang ng mga yunit 
pananggol (SDU) at 43% ang inila- 
ki ng bilang ng mga tauhan nito. 

Dahil sa mga pag-unlad na ito, 
mas naging masigla ang armadong 
pakikibaka sa rehiyon. Napangiba- 
bawan ng BHB ang mga opensiba 
ng kaaway at bunga nito'y 49 ang 
naitalang namatay at di mabilang 
ang nasugatan sa AFP habang na- 
preserba ng BHB ang lakas-tauhan 
at rekurso nito. Nakapaglunsad rin 
sa gitna ng malawakang opera- 
syong militar ng mga pagsasanay 
pulitiko-militar, mga makilos na 
pagsasanay ng mga kumpanya, pla- 
tun, seksyon at mga iskwad. Naisa- 
gawa rin ang mga regular na pag- 
sasanay sa mga indibidwal na tek- 
nika sa labanan at nakapagdaos ng 
kumperensya ng mga upisyal pam- 
pulitika sa antas-rehiyon. Bunga 
nito, nakapagpanday ng mga ba- 
gong upisyal at mandirigma na iba- 
yo pang nasubok at nakonsolida sa 
mga labanan. 

Baseng masa. Daanlibong 
magsasaka ang nakinabang sa re- 
bolusyong agraryo. Naangkin nila 
ang mga lupang naipaglaban sa 
mga panginoong maylupa na na- 
ngangamkam nito. Napababa ang 
upa sa lupa at patubig at ang inte- 
res sa pautang. Naitaas ang sahod 
ng mga manggagawang bukid at 
presyo ng kanilang produkto. Napa- 
sigla rin nila ang maraming pang- 
kat-tulungan, napalaganap ang 
pagtatanim ng palay, mga gulay at 
puting mais na hindi nangangalila- 

ngan ng maraming abono at pesti- 
sidyo. Gumana rin ang mga orga- 
nisasyong masa sa pagpapaunlad 
ng produksyon at pagtatanim ng 
iba't ibang klaseng produkto. Pi- 
naunlad rin ang sama-samang 
paggawa sa kanilang mga baran- 
gay. 

Naipursige ang pagpapabuti 
ng serbisyong pangkalusugan sa 
mga baryo, nakapagtatag ng mga 
botika, pinalaganap ang mga pa- 
mamaraan sa paglaban sa sakit na 
malarya at nagsanay ng mga komi- 
te sa kalusugan sa mga baryo pa- 
ra makaiwas at makapanggamot sa 
iba't ibang sakit na dumadapo sa 
lugar. Nakapagtatag ng mga ko- 
operatiba at nakapaglunsad ng 
mga operasyong rehabilitasyon at 
relief sa panahon ng kalamidad. 
Napababa ang pamasahe. Sa tu- 
long ng pakikipagkaisang prente, 
naayos ang ilang kalsada at naka- 
pagpakabit ng kuryente ang ilang 
liblib na lugar, bagay na nakapag- 
bigay ng kagyat na ginhawa sa 
naghihirap na masa. 

Nakapaglunsad rin sila ng 
kampanyang masa para mabig- 
yang-proteksyon ang kalikasan. 
Malawakang edukasyon ang ipina- 
tupad ng Hukbo at panawagan pa- 
ra sa reporestasyon at proteksyon 
ng mga watershed. Organisadong 
itinakda ang mga lugar na hindi 
dapat putulan ng mga punongka- 
hoy, karaniwan sa mga nanunum- 
balik na kagubatan. Mahigpit na 
nilalabanan ang walang habas na 
quarrying na nakasisira sa sakahan 
ng daan-daang pamilya sa isang 
larangan. 

Sa kabila ng mabangis na Op- 
lan Bantay Laya, nakapagpatatag 
at nakapagpalawak ang rebolusyo- 
naryong kilusan sa Cagayan Valley. 
Tiyak na mas maraming tagumpay 
pa ang aanihin dito sa buhay at 
kamatayang pakikibaka ng mama- 
mayang nag-uumapaw na sa pag- 
kasuklam sa estadong nagdudulot 
ng lahat ng kanilang kahirapan. [EB 

Pagdiriwang ng ika-24 na Araw ng Cordillera 


Pagkakaisa laban sa mga 
dambuhalang minahan 


agkaisa ang mga dumalo sa ika-24 na pagdiriwang ng Araw ng 
N Cordillera noong Abril 24 na labanan ang malakihan at komersyal 

na pagmimina sa kanilang mga lupang ninuno. Pinagkaisahan ng 
mga pinuno ng tribong Binongan sa harap ng 3,000 delegado ang pi- 
tong puntong kasunduan kung saan nanumpa silang ipagpapatuloy ang 
kanilang pakikibaka laban sa Olympus Pacific Mining Inc., isang kum- 
panyang Canadian, at pigilan ang pagpasok ng iba pang malalaking mi- 
nahan sa kanilang lupang ninuno. Ang lupang ninuno ng mga Binongan 
ay katumbas humigit-kumulang ng 11 barangay na sakop ng bayan ng 
Baay-Licuan sa hilaga-silangang Abra, malapit sa hangganan ng pru- 


binsya sa Kalinga. 

Nagsimula ang paghuhukay ng 
Olympus sa baryo ng Capcapo sa 
Baay-Licuan noong Pebrero 2007. 
Napatigil ito ng mamamayan no- 
ong Agosto 2007 matapos ang li- 
mang buwang pagpepetisyon sa 
mga awtoridad. Subalit nagpilit pa 
rin ang Olympus na pumasok sa 
pamamagitan ng pag-iikot sa mga 
barangay ng Lenneng, Bonglo, 
Poblacion, Cawayan, Domenglay, 
Mogao, Bulbulala, Tumalip, Nalbu- 
an at Subagan at pagkumbinsi sa 
mamamayan dito na payagan ang 
kanilang mga operasyon. Para 
“mapalambot ang lupa” para sa 
muling pagpasok ng Olympus ay 
ibinalik ang 41st IB noong Enero 
sa mga baryong kanugnog p 


PAN 
Ng fi o Ng 


a E 07 KO 


Capcapo. 

Dahil dito, nakasaad sa kasun- 
duan ang pangangailangang ma- 
ging patuloy na mapagbantay la- 
ban sa pagtatangka ng Olympus at 
iba pang mga higanteng minahan 
na labagin at manipulahin ang ka- 
rapatan ng mga komunidad na ma- 
konsulta at mahingan ng pahintu- 
lot batay sa wastong impormasyon 
at bago ang anumang aksyong ga- 
gawin ng mga minahan. Patuloy 
na gumagamit ng dahas at panli- 
linlang ang Olympus, makapag- 
operasyon lamang ito, kahit mala- 
on nang inilinaw ng mga komuni- 
dad ng tribong Binongan na bawal 
ang pagpasok, eksplorasyon at 

operasyon ng Olympus at mga 
kasosyo nitong Abra Mi- 
~ ning and Industrial Corp. 
(AMIC) at Jabel Corpora- 
tion. 

Mariin ding nakasaad 
sa kasunduan ang hindi 


ir 


ngan sa Mining Act of 
1995 dahil ginagawa 
lamang nitong ligal 
ang pagdambong sa 
mga rekurso ng mga 
pambansang minor- 
ya, laluna sa kani- 
lang mga lupang ni- 
nuno. AB) 


Cf ARA 
5 


Mga pakana ni Arroyo laban sa mga Lopez 


inupuntirya ngayon ni Gloria Arroyo ang pamilya Lopez at mga ari- empleyado ng gubyerno ang siyang 
P kolektibong nagmamay-ari ng GSIS 
at hindi si Garcia kaya wala siyang 

karapatang gamitin sa gayong para- 
an ang pondo nito. Sa kadulu-dulu- 
han, ang pag-agaw ng MERALCO 
mula sa mga Lopez ay papabor la- 
mang kina Arroyo at kanyang mga 


arian nila para may mapagbalingan siya ng mga atake sa harap ng 

sunud-sunod na paglalantad ng korapsyon, kasinungalingan at iba 
pang kabulukan at mga krimen niya. Matagal nang naghahagilap si Arro- 
yo ng pambala laban sa pamilyang Lopez dahil sa pagtanggi nilang yu- 
muko sa kanya at dahil kritikal sa kanya ang ABS-CBN, ang makapangya- 
rihang kumpanyang masmidya ng mga Lopez. Itinuturing ni Arroyo na 
malaking sagabal sila sa plano niyang makapagpatuloy sa kapangyarihan 


lampas sa 2010. 

Pinakabulnerableng target sa 
mga pag-aari ng mga Lopez ang Ma- 
nila Electric Co. (MERALCO) dahil sa 
sobra-sobra rin nitong kasakiman at 
pagsasamantala. Itinyempo ni Arro- 
yo ang pag-atake sa MERALCO at 
pamilyang Lopez sa panibago na na- 
mang pagtataas ng singil sa kuryen- 
te nitong huli nang 97.53 sentimo 
bawat kilowatt hour para kunwa'y 
interes ng nakararaming naghihirap 
na konsyumer ng kuryente ang nasa 
isip niya. 

Sa maksimum, hangad pa sana 
ng rehimen na mapagkaitan ng ba- 
seng pang-ekonomya ang mga Lo- 
pez para mabawasan din ng suporta 
ang oposisyon, mapilay ang ABS- 
CBN at mapilitang makipagkasundo 
ang mga Lopez kay Arroyo. Tina- 
tangka ng rehimeng Arroyo na aga- 
win mula sa mga Lopez ang kontrol 
sa MERALCO sa pamamagitan ng Go- 
vernment Service Insurance System 
(GSIS) at iba pang ahensya ng gub- 
yerno na may hawak sa 33% ng mga 
sapi ng kumpanya. Pagbobotohan 
ito sa pulong ng mga stockholder sa 
Mayo 27. Mahirap nga lamang asa- 
han na maaagaw ng pangkating Ar- 
royo ang kontrol sa MERALCO dahil 
bukod sa 33.4% saping direkta nang 
hawak ng mga Lopez, maaari pang 
makuha ng pamilya ang 9% na boto 
ng mga may hawak ng retirement 
Jund ng mga upisyal at empleyado 
ng MERALCO bukod sa iba pang im- 
pluwensyadong stockholder. 

Samantala, mariing tinututulan 
ng Confederation for Unity, Recog- 
nition and Advancement of Govern- 

ment Employees (COURAGE) at mga 
empleyado ng GSIS ang plano ni 
GSIS Chairman Winston Garcia na 
isugal ang kanilang pondong pen- 
syon sa gera ng rehimeng Arroyo la- 
ban sa MERALCO. Anila, ang mga 


kroni tulad ng mga Aboitiz (na may 
interes sa produksyon ng kuryente) 
at Razon (na may interes sa 
transmisyon ng kuryente). Mula sa 
monopolyo ng mga Lopez, mapu- 
punta lamang ang MERALCO sa mo- 
nopolyo ng pangkating Arroyo. [E 


Bagong ebidensya laban kay Arroyo 
sa anomalyang NBN-ZTE, lumitaw 


umitaw nitong Mayo ang mga litratong nagpapatunay na limang 
buwan bago pirmahan ang kontrata para sa proyektong NBN-ZTE 
ay nagpunta sina Gloria at Mike Arroyo, dating Speaker Jose de Ve- 
necia, dating COMELEC Chairman Benjamin Abalos at iba pa sa 
Shenzen, China para makipagkita sa mga upisyal ng ZTE Corpora- 


tion. 


Sikreto ang pakikipagkita ng mag-asawang Arroyo sa mga taga- 
ZTE at hindi ito pinakober sa midya. Biglaan ding inimbita sa Shen- 
zen ang mag-asawang de Venecia na nagbabakasyon noon sa Hong 
Kong. Ani de Venecia, inimbita siya para mapanatag ang mga upi- 
syal ng korporasyong Chinese na hindi magiging sagabal ang anak 
niyang si Joey sa pagpapatuloy ng proyekto. 

Ang mga litrato ay kuha ng isang nagngangalang “Alex” na ka- 
sama sa grupong nagpunta sa Shenzen. Nasa pangangalaga siya 
ngayon ng oposisyunistang si Vice Gov. Rolex Suplico ng Iloilo. 

Patunay ang mga litrato na matagal nang alam ni Arroyo ang 
tungkol sa negosasyon hinggil sa proyektong NBN-ZTE at dati na si- 
yang may malaking interes na matuloy ito. Pinabubulaanan nito ang 
sinasabi ni Arroyo na napag-alaman lamang niya ang mga detalye 
at kamalian ng kontrata noong bisperas ng pagpirma niya rito no- 


ong Abril 2007. 


Kung noong una'y todo-tanggi ang Malacaflang na nakipagkita 
nga noon ang mga Arroyo sa mga upisyal ng ZTE, ngayo'y walang 
magawa ang Palasyo kundi aminin ito. 

Nakatakdang tumestigo sa Senado si dating Speaker Jose de Ve- 
necia para isiwalat ang mga totoong nangyari sa naturang pagkiki- 


ta sa Shenzen. 

Labis na pagsasamantala sa 
mga konsyumer ng kuryente 


sang panig lamang ng katotohanan ang malaking responsibilidad ng 
[e at mga Lopez sa mga katiwalian, manipulasyon at sobra- 
sobrang paniningil at pagkamal ng tubo sa pagluluwal at pagbebenta 
ng kuryente. Mas masahol pa ang pananagutan sa mga ito ni Gloria Arro- 


yo at ng kanyang rehimen. 
Pinakapangunahin nang sanhi 
ng mga ito ang ipinatutupad ni Ar- 
royo na patakarang pribatisasyon 
at deregulasyon at kaakibat nitong 
pagsasamantala at katiwalian sa 
suplay at pagbebenta ng kuryente. 
Pagkaupong-pagkaupo ni Arroyo 
noong 2001 ay itinulak niya ang 
Electric Power Industry Reform Act 
(EPIRA) na nag-engganyo at nagbi- 
gay-daan sa mga batas, batayan, 
kalakaran at pamamaraan para su- 
mahol pa ang monopolyo sa kur- 
yente at tumaas ang bayarin dito 
ng mga konsyumer. Di kataka-ta- 
kang wala pa mang isang taon mu- 
la nang maisabatas ang EPIRA ay 
dumoble na ang singil sa kuryente. 
Bunga ng mga ito, nagagawa 
ng NAPOCOR, Power Assets and Li- 
abilities Management Corp. 
(PSALM), TRANSCO, Wholesale Elec- 
tricity Spot Market (WESM), Energy 
Regulatory Commission (ERC), ME- 
RALCO at iba pang kinakasangka- 
pan nilang pampubliko at priba- 
dong kumpanyang nagpoprodyus, 
nagdedeliber at nagbebenta ng kur- 
yente na magsabwatan para masa- 
mantala ang mga konsyumer at ma- 
pataas ang singil sa kuryente. Na- 


pang paraan ng pa- NG 

ngungupit. NG 
HU ace 

katiwalian at pag- 

nanakaw sa mama- 

mayan ang ginaga- 

wa ng rehimen at mga 


va 


WA 


J ai 

gagawa nila ito sa G 
tan ng manipulasyon 
kwenta, pagpapasa sa ma 
mamayan ng mga gastos at 
utang at iba't kaka 


ag 


alipures nito sa pamamagitan ng 
NAPOCOR na may kontrol sa mahi- 
git 70% ng suplay ng kuryente sa 
buong bansa. Upang mapaganda 
umano ang katayuang pampinan- 
sya ng baon-sa-utang na NAPOCOR 
at sa gayo'y maipatupad ang priba- 
tisasyon nito, pagkapasa ng EPIRA 
ay agad-agad na ipinapasan ng re- 
himen sa mamamayan ang P200 
bilyon mula sa mahigit 511 bilyong 
(P550 bilyon) tuwirang utang ng 
NAPOCOR sa labas ng bansa. Bukod 
pa ito sa mahigit P770 bilyong pa- 
nanagutan nito sa mga lokal na pi- 


nagkukunan ng kuryente. Walang 
tigil ang katiwalian, pagkalugi at 
pangungutang ng NAPOCOR, kaya 
mayroon pa rin ito ngayong mahi- 
git 57 bilyon (P350 bilyon) na tu- 
wirang utang sa labas ng bansa. 
(Balak na namang itago ito ng ad- 
ministrasyon sa pamamagitan ng 
pagpapasalo sa PSALM at pagpapa- 
pasan sa mga konsyumer ng kur- 
yente.) 

Upang higit pang maengganyo 
ang pribatisasyon ng NAPOCOR sa 
pamamagitan ng pagpapalabas na 
kumikita ito, sadyang tinataasan 
nito ang singil sa kuryenteng ipina- 
pasa nito sa mga nagbebenta ng 
kuryente. Isang paraan para maga- 
wa ito ang pagsingil ng mas mata- 
as na bayad sa kuryente kapag ito 
ay binibili sa mga oras na malakas 
ang konsumo sa elektrisidad. 

Nagbibigay ang NAPOCOR ng 
malaking diskwento sa mga kum- 
panyang nasa mga export proces- 
sing zone pero idinadagdag naman 
ang mga nadiskwento sa sinisingil 
sa nakararaming naghihirap na 
konsyumer. 

Noong Abril hanggang Agosto 
ng nakaraang taon, bilang tugon sa 
pagtataas ng presyo ng petrolyo at 
krisis sa suplay ng kuryente, big- 
lang bumili ang NAPOCOR ng coal 
mula sa ibayong dagat sa presyong 

y manigit doble ng umiiral sa pan- 


daigdigang pamilihan. Ibinulsa 
ng mga namumuno sa 
NAPOCOR ang $54 na 

patong sa presyo 

Ay kada tonelada o ka- 


buuang P877 milyon 
para sa 65,000 tonela- 


dang coal. 
N Isa pang katiwa- 
KW) lian sa NAPOCOR 


ang sobrang taas 
na mga sweldo 
(mahigit 


P123,000 kada bu- 
wan) at paglalaan ng P12 
bilyon para sa pagreretiro 
ng mga manedyer ng NA- 

POCOR. Pinagkutsabahan pang sa- 
mantalahin ito ng mga manedyer 
ng NAPOCOR sa pamamagitan ng 
kunwang pagreretiro ng 25 maned- 
yer para agad silang makakuha ng 
mahigit P119 milyong benepisyo. 
Subalit pagkatapos ay bumalik sila 
agad sa ahensya. May mga maned- 
yer din ng NAPOCOR na nagtayo ng 
sariling “independyenteng prodyu- 
ser” ng kuryente at nakipagkutsa- 
bahan sa NAPOCOR para bilhin sa 
sobrang taas na halaga ang kani- 
lang iniluluwal na kuryente. 

Sa layuning mapag-ibayo pa 
ang deregulasyon ng kuryente, bi- 
nuo ng rehimeng Arroyo ang WESM 
para magkaroon umano ng “hayag 
na pampublikong pamilihan” ng 
kuryente na makaeengganyo ng 
kumpetisyon sa hanay ng mga in- 
dependyenteng prodyuser. Ngunit 
makaraan ang tatlong buwan, sa 
pamamagitan ng kutsabahan ng 
NAPOCOR at PSALM ay nagawa ni- 
lang manipulahin ang bentahan ng 
kuryente para pataasin ang presyo 
nito. Mula P2.72 kada kWh, dumob- 
le ito tungong P4.853. Mismong 
MERALCO ay umaangal na umabot 
pa ang presyo sa P7.27 kada kWh 
sa pamamagitan ng WESM. 

Napakabigat ding pasanin ng 
mamamayan ang ipinapataw na VAT 
sa kuryente. Ibinubulsa ng ME- 
RALCO at iba pang nagbebenta ng 
elektrisidad ang malaking bahagi 
ng 12% VAT sa kuryenteng ibine- 
benta nila. Pare-pareho nilang pi- 
napatawan ng VAT maging ang kur- 
yenteng sinusuplay sa kanila ng 
mga prodyuser na libre sa pagbaba- 
yad ng buwis na ito (mga 25% ng 
mga prodyuser). Sinisingil at ibinu- 
bulsa rin ng MERALCO ang VAT para 
sa “system loss” (o kuryenteng na- 
wawala dahil sa mga teknikal na 
problema at pagnanakaw) kahit 
kung tutuusin ay responsibilidad na 
dapat ito ng kumpanya. Masahol 
pa, tusong pinalalabas ng MERALCO 
bilang “system loss” ang hanggang 
72 milyong kilowatt-hour na sarili 

nitong konsumo sa kuryente na 
umaabot sa P427 milyon taun- 
taon. 

Bukod sa pakikipagkutsabahan 
sa mga ahensya ng gubyerno tulad 
ng NAPOCOR, WESM at ERC, may sa- 
riling pang-aabuso, pandaraya at 
pagsasamanta sa mga konsyumer 
ng kuryente ang mga Lopez, gamit 
ang MERALCO at iba pang kumpan- 
ya nila. 

Sinasamantala ng mga Lopez 
ang pag-eenggayo ng EPIRA sa 
mga nagbebenta ng kuryente na 
bilhin ang hanggang kalahati ng 
kinakailangan nilang kuryente mula 
sa sarili nilang mga kapatid na 
kumpanya. Habang kinukuha ng 
MERALCO ang 60% ng kinakalla- 
ngan nitong kuryente mula sa mga 
kapatid na kumpanya tuwing patay 
na oras (para mas mura ang hala- 
ga), itinataon naman nito ang pag- 
bili ng iba pang pangangailangan 
nila mula sa NPC at sa WESM sa 
mga “peak hours,” kaya mas mahal. 
Pero itong mas mataas na halaga 
ang siyang ginagamit na batayan 
ng MERALCO upang makasingil ng 
mataas sa mga konsyumer nito. 

Binibili rin ng MERALCO ang 
mga kuntador at poste ng kuryente, 
power transmission unit at kasang- 
kapan sa information technology 
mula sa mga kumpanyang pag-aari 
rin ng mga Lopez. Pinagmumulan 
ito ng dagdag na P3 bilyong kita 
nila bawat taon. 

Nakipagsabwatan pa ang ME- 
RALCO sa NAPOCOR para “kansela- 
hin” ang P20 bilyong utang nila sa 
isa't isa sa pamamagitan ng pagpa- 
pasa ng lahat ng mga ito sa mga 
konsyumer ng kuryente. 

Ikinakarga rin ng MERALCO sa 
mga konsyumer ang mga ginagas- 
tos nito sa pagpapalawak at mula 
1994 hanggang 2002 ay ipinasa rin 
nito ang P30 bilyong binabayaran 
nitong buwis sa kita. Ipinasasauli 
ito ng Korte Suprema sa mga kon- 
syumer, pero hanggang ngayon ay 
P14.4 bilyon pa lamang ang naiba- 


balik ng MERALCO. 

Naniningil din ang MERALCO ng 
deposito sa mga kuntador na uma- 
bot ng P21.4 bilyon mula 2004 
hanggang 2007. Sinolo ng ME- 
RALCO ang malaking interes na ki- 
nita nila mula rito at di ibinigay sa 
mga nagdeposito. Nahusgahang ili- 
gal ito, ayon sa Magna Carta for Re- 
sidential Consumers, kaya inutusan 
ng korte ang MERALCO na ibalik sa 
mga konsyumer ang mga deposito. 
Hanggang ngayon ay di pa ito nai- 
patutupad. 

Ang napakalaking mga sweldo 
at pribilehiyo ng mga nagpapala- 
kad sa MERALCO ang isa pa sa mga 
sinisingil nito sa mga konsyumer. 
Umaabot sa P97 milyon ang sweldo 
ng walong upisyal nito at P170 
milyon sa mga direktor at iba pang 
nasa maneydsment. 

Kung tutuusin, malaki na ang 
P3.6 bilyong netong kita ng ME- 
RALCO noong 2007. Pero pinalala- 
bas sa ulat pampinansya ng First 
Philippine Holdings (ang punong 
kumpanya ng mga Lopez na siyang 
nangangasiwa sa lahat ng pag-aari 
nila) na ang pinakamalaking pi- 
nanggagalingan ng kita ng mga Lo- 
pez ay hindi pa ang MERALCO, kun- 
di ang iba pang kumpanyang itina- 
yo nila. Ito'y dahil minamanipula 
ng mga Lopez ang kwenta at nang 
madisimula ang gahiganteng ki- 
tang tinatabo ng MERALCO. 

Ang First Philippine Holdings, 
na siya ring direktang humahawak 
ng 33.4% sapi ng MERALCO para sa 
mga Lopez ay umaani ng mahigit 
P10 bilyong netong kita taun-taon. 
Nitong nakaraang dalawang taon, 
P11.7 bilyon at P16.6 bilyon ang 
netong kita nito. 

Napakalaki rin ng kinikita para 
sa mga Lopez ng mga kapatid na 
kumpanya ng MERALCO na solo ni- 
lang pag-aari. Isa sa mga pinaka- 
malalakas kumita ang First Gas. Mu- 
la sa orihinal na puhunan na P8 bil- 
yon lamang ay kumikita na ito ng 
hanggang P7 bilyon taun-taon. W 

Panggatong sa lumalalang 


kagutuman 


syo ng pagkain at lumalaganap na kagutuman sa daigdig ngayon ang 


IE sa mga pangunahing sanhi ng salat na suplay at nagtataasang pre- 


pagbaling ng malaking bahagi ng mga lupaing nakalaan sa produksyon 
ng pagkain tungo sa produksyon ng mga biofuel. 


Dahil sa mas malawak na maaa- 
ring pagkunan nito kumpara sa pet- 
rolyo, gayon na lamang ang interes 
ng malalaking pandaigdigang kapi- 
talista sa pagpapalaganap ng pro- 
duksyon ng ethanol at iba pang kla- 
se ng mga biofuel. 

Ang pinakamayayamang bansa 
gaya ng US ang kumukonsumo ng 
kalakhan ng nililikhang pangga- 
tong sa mundo para sa kanilang in- 
dustriya, militar, transportasyon at 
iba pa. Patuloy na lumalaki ang ka- 
nilang konsumo ng petrolyo sa ha- 
rap ng limitado at papaubos nang 
suplay nito. Dahil dito, at dahil din 
sa kontrol ng mga imperyalista sa 
suplay at pamilihan ng petrolyo, 
patuloy ang pagsirit ng presyo nito. 
Kinukumplika pa ito ng magulong 
sitwasyong pampulitika sa Middle 
East at iba pang pangunahing pi- 
nagmumulan ng petrolyo. 

Kalakhan ng mga biofuel na 
umano'y mas mura at mas malinis 
na pamalit sa petrolyo ay nililikha 
mula sa mga pananim na 
dati'y nakalaan lamang sa 
pagkain. Ang mga pangu- 4 
nahing pinagkukunan 4 
ngayon ng mga biofuel 
ay mais, tubo, utaw ai 


ANG BAYAN Mayo 21, 2008 


(soya) at palm. Ipinupursigi rin 
ngayon ang produksyon ng mga 
biofuel mula sa trigo, barley at iba 
pang butil na pagkain. Bagamat 
may mga halamang di pagkain tu- 
lad ng tangan-tangan (jatropha) na 
maaaring pagkunan ng mga biofuel, 
ang maramihang produksyon nito 
ay sasaklaw ng malalawak na lupa- 
ing mas nararapat na gamitin sa 
produksyon ng pagkain. Makasisira 
rin sa lupa ang jatropha dahil 
matakaw ito sa tubig. 

Napakalaking bulto ng butil ang 
kailangan para makagawa ng kaun- 
ting biofuel. Halimbawa, bawat 25 
kilo ng mais ay mapagkukunan la- 
mang ng 2.77 galon o 11 litro ng 
ethanol. Samakatwid, ang 60 litro 
ng ethanol na pampuno sa tangke 
ng isang pangkaraniwang sasakyan 
ay katumbas na ng 136 kilo ng ma- 
is. Katumbas 
na ito ng ma- 
higit walong 
N buwang pagka- 
VJ in ng isang tao 
batay sa abe- 
reyds na kon- 
| sumong 200 
kilong butil 
para sa isang 
tao kada taon. 
Kaya na- 


man, ani dating presidente Fidel 
Castro ng Cuba, ang pagpupursigi 
ng mayayamang bansa para pag- 
ibayuhin ang produksyon ng mga 
biofuel ay papatay ng aabot sa tat- 
long bilyon katao dahil sa gutom. 
Ayon naman kay Jean Ziegler, Spe- 
cial Rappor-teur for the Right to 
Food ng Unit-ed Nations, ang pro- 
duksyon ng mga biofuel ay isa nang 
krimen laban sa sangkatauhan. Sa 
harap ng tumitindi ngayong krisis 
sa pagkain sa daigdig, nananawa- 
gan siya ng limang-taong morato- 
ryum sa produksyon ng mga biofu- 
el. 

Pinakapursigido ngayon ang US 
na itulak ang produksyon ng mga 
biofuel para makaalpas ito sa na- 
nganganib na suplay at tumataas 
na presyo ng petrolyo. Ang US nga- 
yon ang nangungunang prodyuser 
ng ethanol sa mundo. Sa udyok ng 
pinakamalalaking tagagawa ng sa- 
sakyan sa US, itinakda ng gubyer- 
nong Bush noong isang taon na 
doblehin ang bilang ng mga sasak- 
yang pinaaandar ng ethanol sa ban- 
sa pagsapit ng 2012. Nakipagka- 
sundo rin ang gubyernong Bush sa 
mga kumpanyang gumagawa ng 
mga sasakyan na bawasan nang 
20% ang pag-asa ng bansa sa pet- 
rolyo sa loob ng susunod na sam- 
pung taon. 

Itinakda naman ng European 
Union ang paggamit ng mga biofu- 
el sa hanggang 5.75% ng transpor- 
tasyon doon pagsapit ng 2010. Ipi- 
nagmamalaki ng France at Germany 
na matutupad nila ang gayong reki- 
sito bago pa man ang dedlayn. 

Ang naturang mga programa ng 
pinakamayayamang bansa ay ma- 
ngangahulugan ng papalaki pang 
demand para sa mga biofuel sa mga 
susunod na taon. Kakailanganing 
palawakin pa ang mga lupaing ila- 
laan sa produksyon ng mga biofuel 
para matugunan ito. Sa European 
Union, halimbawa, ang target na 
konsumo ng biofuel pagsapit ng 
2010 ay mangangailangan ng pag- 


9 


papalit-gamit ng 25% ng lupang agrikultural doon. 

Syempre, hindi gugustuhin ng mga imperyalista na 
sarili nilang produksyon ng pagkain ang masagasaan 
ng produksyon ng mga biofuel. Kaya naman paspasan 
nilang itinutulak ang malakihang produksyon ng mga 
pananim na pang-biofuel sa mga atrasadong bansa. 
Ilang taon na nilang sinusulsulan at itinutulak ang 
mahihirap na bansa na magbalangkas ng mga progra- 
ma at batas para sa pinag-ibayong produksyon ng mga 
biofuel. Noong nakaraang taon, isang kasunduan para 
sa produksyon ng mga biofuel ang pinirmahan ng US at 
Brazil, na siya na ngayong pangalawang pinakamala- 
king prodyuser ng ethanol sa daigdig. 

Pilit itinatatwa ng mga imperyalista at mga papet 
nila ang pananagutan ng produksyon ng mga biofuel sa 
paglala ng kasalukuyang krisis sa pagkain. Upang pag- 
takpan ito, ibinabando nila ang umano'y pangmataga- 
lang mga bentahe ng paggamit ng gayong pangga- 
tong. Ipinangangalandakan nila na ang paggamit ng 
mga biofuel ay makatutulong sa pagbabawas ng ibinu- 
bugang greenhouse gas na sanhi ng umiinit na klima 
ng daigdig (global warming). Kwestyunable ang bagay 
na ito kung susuriin ang sumusunod: 


Pati sa Pilipinas 


oobligang mahaluan ng papalaking porsyento ng mga biofuel ang 
petrolyong ibinebenta ng mga kumpanya ng langis sa bansa para 
mabawasan umano ang pagiging palaasa ng bansa sa importasyon ng 
petrolyo. Sa ngayon, umaabot na sa P34.08 bilyon ang naipupuhunan ng 
mga kumpanya ng petrolyo at iba pang kumpanya mula sa Australia, Ja- 
pan, US, China, United Kingdom, Germany at India at kasosyo nilang mga 


IN eneon ang Biofuels Act sa Pilipinas noong Enero 2007 na nag- 


Ang pagbaling sa mga biofuel ay hindi manganga- 
hulugan ng malaking bawas sa paggamit ng petrolyo. 
Sa US, bawat yugto mismo ng produksyon ng ethanol 
ay ginagamitan ng petrolyo at mga nakalalasong kemi- 
kal mula sa pataba para sa mais, gasolina ng traktora, 
panggatong sa pabrika at transportasyon ng pinal na 
produkto. Sa katunayan, ang enerhiyang mula sa pet- 
rolyo na kailangan sa produksyon ng mais ay 30% mas 
malaki kaysa nalilikhang ethanol. 

Sa European Union, kalakhan ng mga biofuel na ki- 
nokonsumo ay inaangkat mula sa Brazil, kung saan tu- 
luy-tuloy na kinakalbo ang kagubatang Amazon para 
mapalawak ang mga taniman ng tubo at utaw, at sa 
Southeast Asia, kung saan winawasak din ng papala- 
wak na mga plantasyon ng palm ang kagubatan. Ang 
pagkaubos ng kagubatan ay isa sa mga sanhi ng global 
warming. 

Ang malinaw, hindi inaalintana ng mga imperyalis- 
ta ang kagutumang ibinubunga at pasasahulin ng hi- 
bang na pagpupursigi sa paglikha ng mga biofuel. Pa- 
patayin nila sa gutom ang mamamayan ng daigdig, 
matugunan lamang ang pangangailangan nilang gatu- 
ngan ang kanilang makasariling interes. [AB] 


tubo ang pagtatayo ng mga planta 
ng ethanol at pagbaling ng kani- 
lang mga ani sa gayong produk- 
syon para makaiwas sa Comprehen- 
sive Agrarian Reform Program. Sa 
pamamagitan ng iskemang ito, si- 
nisikap iiwas ng pamilyang Arroyo 
na masaklaw ng CARP ang 157-ek- 
taryang Hacienda Bacan at iba pa 
nilang mga asyenda sa Negros. 


lokal na kumprador para sa produksyon ng mga biofuel. 


Kabilang sa mga kauna-una- 
hang kumpanyang pumasok sa ma- 
nupaktura ng biofuel ang Philip- 
pine National Oil Co. (PNOC) Alter- 
native Fuels Corp. na namuhunan 
na ng 52.3 bilyon kasosyo ang NRG 
Chemical Engineering ng UK. Hang- 
gang isang milyong ektarya ng lu- 
pain sa Palawan at Mindanao ang 
balak nilang tamnan ng Jatropha. 
Balewala sa kanila ang pinsalang 
maaaring idulot nito sa lupang 
pagtatamnan at sa kapaligiran. 

Bukod sa isang milyong ektar- 
yang naitakda na para sa mga bio- 
fuel, balak maglaan para rito ng 
apat na milyon pang ektaryang lu- 
pain. Ang mga kasalukuyang pro- 

yekto ay sumasaklaw na sa 725,300 
ektarya. 

Sa harap ng lumalala ngayong 
kagutuman, kasalatan sa pagkain 
at tumataas na presyo nito, mala- 
kas na ang panawagan para suspin- 
dihin o tuluyang ibasura ang Biofu- 
els Act at sa halip ay bigyang-pra- 
yoridad ang pagtitiyak sa seguri- 
dad ng bansa sa pagkain. 

Partikular na umaani ng matin- 
ding batikos ang pagbaling ng ma- 
lalawak na taniman at malaking 
bahagi ng ani ng tubo tungo sa 
produksyon ng ethanol. Bukod pa 
sa nakapagpapataas ito ng presyo 
ng asukal sa pamilihan, ginagamit 
ng mga may-ari ng plantasyon ng 


Napakalaki rin ng kikitain ng 
mga Arroyo kapag nakapagtayo na 
sila ng pagawaan ng ethanol sa ka- 
nilang lupa. Ang isang planta na 
may kapasidad na magmanupaktura 
ng 100,000 litro kada araw ay pwe- 
deng tumabo ng di bababa sa P3.2 
milyon. Kapag ibebenta naman ang 
tubo para sa produksyon ng etha- 
nol, pwede silang kumita ng 
P65,000 bawat taon bawat ektar- 
ya. 

Nagdadagsaan na rin sa mga 
plantasyon ng tubo sa Negros at 
Panay ang malalaking dayuhang 
kumpanya para magtayo ng mga 
planta ng ethanol at ibaling sa pro- 
duksyon ng mga biofuel ang papa- 
laking bahagi ng inaaning tubo. W 

PANANALANTA NG PASISTANG ESTADO 


na 


Lider ng KMP sa Davao City, pinaslang 


konsultant ng NDF mula sa Cagayan Valley ang tampok na mga pag- 


P agpaslang sa isang lider-magsasaka sa Davao at pagdukot sa isang 


labag sa karapatang-tao nitong mga nakalipas na linggo. 


Mayo 15. Pinatay ang isang li- 
der ng Kilusang Magbubukid ng Pi- 
lipinas (KMP) sa Davao City dakong 
alas-6:30 ng umaga. Kinilala ang 
biktima na si Celso Pojas, 45 anyos, 
tagapagsalita ng KMP sa Southern 
Mindanao at pangkalahatang kali- 
him ng Farmers Association in Da- 
vao City (FADC). Si Pojas ay bumi- 
bili ng sigarilyo malapit sa upisina 
ng FADC sa Bugac, Maa, Davao City 
nang siya ay lapitan at pagbabari- 
lin ng dalawang armadong lalaking 
sakay ng motorsiklo. Papunta sana 
si Pojas sa isang misyong medikal 
sa Compostela Valley para bisitahin 
ang mga bakwit doon. Bago ito ay 
ilang beses siyang binantaan ng 
militar dahil sa kanilang kampanya 
laban sa militarisasyon sa naturang 
prubinsya. Siya ang ika-904 na bik- 
tima ng ekstrahudisyal na pama- 
maslang at ika-105 na lider ng KMP 
na pinatay sa ilalim ng rehi- 
meng Arroyo. 

Dinukot din noong 
araw na iyon ang isang 
konsultant ng NDF sa Ca- 
gayan Valley at dating 
lider ng College Editors 
Guild of the Philippines 
(CEGP). Si Randy Mala- 
yao, 38, ay papunta sa 
kanyang kamag-anak sa 
Rosario, Pasig nang siya 
ay damputin ng mga elemento ng 
5th ID at CIDG. Pinagkaitan siya ng 
karapatang makipag-ugnayan sa 
kanyang mga kamag-anak at 
abugado at ipinresenta lamang sa 
midya matapos ang limang araw. Si 
Malayao ang Vice President for 
Visayas ng CEGP noong 1991 at 
dating punong patnugot ng Ang 
Mangingisda, ang pahayagang 

pangkampus ng University of the 
Philippines sa Miag-ao, Iloilo. 
Mayo 14. Nasugatan ang dala- 
wang sibilyan matapos mabaril 
ng mga elemento ng „a 
78th IB sa isang eng- A 
kwentro sa pagitan ng SYN 
militar at BHB sa Baran- 
gay Igcabugao, Igbaras, Ilo- 
ilo. Ang mga biktima ay si- 
na Jose Gabion, 40, at 
anak niyang si Jessica, 10 
anyos. Naglakad ng 10 ki- 
lometro ang mga gem 
sibilyang tumulong sa ““ 
kanila para madala sila sa ospital. 
Sa halip na tumulong din, nagma- 
dali pang umalis ang mga sundalo. 
Mayo 7. Binugbog ng mga sun- 
dalo ang isang punong barangay sa 
Roxas, North Cotabato kasama ang 
tatlong iba pa. Si Jimmy Requeta, 
kapitan ng Barangay Ilustre at pre- 
sidente ng Association of Barangay 
Captains sa kanilang bayan 
ay pinalibutan ng limang 
Ask. sundalo sa tabing hay- 
NG wey matapos ang isang 
ambus na inilunsad ng 
Bagong Hukbong Bayan 
sa mga sundalo ng 39th 
IB. Pinaratangan ng mga 
militar na kasabwat si 
Requeta ng BHB kaya siya 
pinag-initan at binugbog. Pinahi- 
lera rin at pinaluhod ng mga sun- 
dalo sa haywey ang lahat ng mga 
lalaki sa kanilang baryo at pinagta- 
tanong hinggil sa nalalaman nila 
umano tungkol sa ambus. Kagyat 
na iniulat ni Requeta sa meyor ng 
kanilang bayan ang pambubugbog. 
Plano rin niyang magsampa ng ka- 
so laban sa mga sundalong nanakit 
sa kanila. 


Noong araw ding iyon, minan- 
manan at hinaras ng isang nagpa- 
kilalang ahente ng Intelligence 
Service of the AFP si Glaiza Dimapi- 
lis, 19 anyos, pangkalahatang kali- 
him ng National Union of Students 
in the Philippines-National Capital 
Region at tagapangulo ng Student 


, Council ng Philippine Christian 


University. Ayon kay Dimapi- 
lis, nang siya ay pauwi na 
sa kanilang tahanan ay 
sinundan siya ni Mike 
Santos, isa umanong 
b ahente ng ISAFP, at bi- 
nalaan siya na nasa order 
of battle siya at mayroon nang 
shoot to kill order o kaya'y pwe- 
de nang hulihin anumang oras 
kahit walang mandamyento de 
aresto. Kinausap din ni Santos ang 
mga magulang ni Dimapilis noong 
umaga ng Mayo 9 upang pahintuin 
si Glaiza sa kanyang mga aktibidad. 
Pinapupunta rin ang mga magulang 
niya sa kampo militar na malapit sa 
kanilang bahay para makausap 
umano ng mga upisyal militar. Ina- 
lok din ni Santos si Dimapilis na 
maging aset ng militar subalit tu- 
manggi ang lider-estudyante. 
Abril 29. Pinaslang ng mga 
elemento ng Special Civilian Auxili- 
ary Army (SCAA) at paramilitar na 
grupong Black Fighter si Datu Do- 
ming Diarog sa kanyang bahay sa 
Sityo Kahusayan, Barangay Manuel 
Guianga, Calinan, Davao City. Pinu- 
pog ng 17 bala ng M14 si Diarog, 
lider ng tribong Guiangan-Clata. 
Nasugatan din sa pamamaril ang 
kanyang asawang si Emily at dala- 
wa sa kanilang mga anak na edad 4 
at 8 anyos. Si Diarog ay pinatay da- 
hil sa pagtanggi niyang ibenta ang 
kanyang dalawang ektaryang lupa 
kay Apollo Quiboloy, lider ng isang 
lokal na kulto na malapit sa militar 

at kay Rodrigo Duterte, meyor ng 
Davao City. Ang lupa ni Diarog ay 
nasa pagitan ng Prayer Mountain at 
isang magubat na lugar na pare- 
hong pagmamay-ari ni Quiboloy. 
Sadyang inorganisa ng 73rd 
IB/Task Force Davao sa ilalim ni Lt. 
Col. Alexander Ambal ang SCAA at 
ang Black Fighter para protektahan 
ang interes ni Quiboloy na malaon 
nang nang-aagaw ng lupa mula sa 
mga pambansang minorya sa lugar. 

Abril 17. Pinagkaitan ng mili- 
tar ng karapatang makipagkita sa 
kanyang ina ang detenidong si 
Rose Ann Gumanoy, 21 anyos, 
myembro ng Kasama-TK. Si Rose 
Ann ay dinetine sa AFP Medical 
Center sa V. Luna, Quezon City ma- 
tapos masugatan sa pamamaril ng 
mga elemento ng 202nd Bde. Lu- 
mabas na lamang ang doktor na 
gumagamot kay Rose Ann para kau- 
sapin si Gng. Gumanoy dahil hindi 
man lamang pinalampas ng militar 
sa tarangkahan ng ospital ang ina 
ng biktima. 

Ayon sa kanyang salaysay, si 
Rose Ann ay dumadalaw noong 
Abril 15 sa pamilya Carcer sa kani- 
lang bahay sa Sityo Macalla, Baran- 
gay Pagsangahan, General Nakar, 
Quezon nang paputukan sila ng 
mga sundalo. Nasugatan din sa pa- 
mamaril sina Merie Carcer, 50 
anyos, at anak niyang si Christine, 
7 anyos, na tinamaan sa kaliwang 
sakong. Pinaratangan ng militar si 
Rose Ann na myembro ng BHB at 

sinampahan na ng kasong 
rebelyon sa RTC Branch 
65 ng Infan- 
ta, Quezon. 
Siya ay 
anak ng 
martir na 
magsasaka 
na si Eddie 
Gumanoy na 
pinaslang ng 
mga berdugo 


Paglapastangan sa bangkay ng 
Pulang mandirigma, kinundena 


inundena ng Agustin Begnalen Command (ABC) ng Bagong Huk- 

bong Bayan sa Abra at ng mamamayan ng Tubo, Abra ang ka- 
hayupang ginawa ng 50th IB at lantaran nitong paglabag sa Proto- 
kol 1 ng Geneva Conventions at sa Comprehensive Agreement on 
Respect for Human Rights and International Humanitarian Law. 

Partikular nilang kinundena sina 1Lt. John Pedregosa at 1Lt. Ab- 
dul Rashid Avila, mga punong upisyal ng “C” Coy ng 50th IB dahil 
sa pagpugot nila at paglapastangan sa bangkay ni Sammy Rey “Ka 
Cholo” Cayago, isang Pulang mandirigmang napaslang sa pakikipag- 
laban sa militar noong Marso 24 sa Tubtuba, Tubo, Abra. 

Ayon sa mga tagabaryo, ipinagyabang sa kanila ng mga sunda- 
lo ng “C” Coy kung paano nila tinadtad ng mahigit 50 bala ang 
bangkay ni Ka Cholo at kung paano pinugutan ni 2Lieutenant Avila 
ang patay na mandirigma gamit ang isang itak. Isa pang sundalo 
ang kumuha ng malaking batong ibinagsak nito sa pugot na ulo, na 
siyang dumurog sa likurang bahagi ng bungo ni Ka Cholo. 

Di pa nagkasya, pinutol din nila ang isang kamay at isang paa 
ng mandirigma. 

Sa kabila ng patuloy na operasyon ng 50th IB at 52nd Recon 
Coy sa hangganan ng Abra, Mountain Province at Ilocos Sur ay ha- 
los isang buwang pinagsikapang galugarin ng mga Pulang gerilya 
ang lugar na pinaglabanan para mabawi ang mga labi ni Ka Cholo 
at maibigay ito sa kanyang mga magulang. Nakuha nila ang kan- 
yang naaagnas nang bangkay noong Abril 21. 

Ang kahayupang ginawa ng 50th IB kay Ka Cholo ay pinakahuli 
lamang sa mahabang listahan na ng mga karumal-dumal nilang kri- 
men laban sa mamamayan at rebolusyonaryong kilusan. 

Planong magsampa ng pormal na kaso ang Agustin Begnalen 
Command at pamilya ni Ka Cholo sa Joint Monitoring Committee la- 
ban sa 50th IB at 503rd Infantry Brigade. Isinumpa rin ng ABC na 
pagbabayaran nang mahal ng 50th IB ang kalapastanganang gina- 
wa nila kay Ka Cholo. ABI 


ni Jovito Palparan sa Mindoro 
Oriental noong Abril 2003. 

Marso 4. Tinangkang dukutin 
ang 12 anyos na anak na babae ni 
Rodolfo “Jun” Lozada Jr. na testigo 
sa anomalyang NBN-ZTE. Inilahad 
ito ni Lozada sa isang press confe- 
rence sa National Press Club. Sinabi 
ni Lozada na may nagpanggap na 
isang tauhang panseguridad ng Se- 
nado na susundo sa anak niya pa- 
uwi sa kanilang tahanan. Nagduda 


ang kanyang anak kaya tumawag 
ito sa kanyang ina subalit sinabi ng 
asawa ni Lozada na huwag sumama 
sa nasabing tao. Ayon kay Lozada, 
isang drayber ng Philippine Forest 
Corporation ang nagtangkang du- 
mukot sa kanyang anak. Bahagi 
lang umano ito ng pagpapatahimik 
sa kanya at pananakot ng rehimen 
sa kanyang pamilya dahil sa kan- 
yang patuloy na pagsisiwalat sa is- 
kandalo sa NBN- ZTE. ABI 

Malawakang tigil-pasada 


UMABOT sa mahigit 80% ng trans- 
portasyon sa ilang lunsod ng Metro 
Manila, Visayas at Mindanao ang 
naparalisa sa malawakang tigil-pa- 
sada na inilunsad ng mga drayber 
sa buong bansa noong Mayo 12. Pi- 
nangunahan ng Pinagkaisang Sa- 
mahan ng Tsuper at Operator Na- 
tionwide (PISTON) ang tigil-pasada 
bilang protesta sa patuloy na pag- 
tataas sa presyo ng mga produk- 
tong petrolyo. Kabilang sa kanilang 
kahilingan ang pagbabasura sa Oil 
Deregulation Law at ang pag-aalis 
ng 12% value added tax sa mga 


produktong petrolyo na magrere- 
sulta sa pagbawas ng P4-5 sa pre- 
syo ng gasolina at diesel at P75 sa 
liquefied petroleum gas. 

Bunga ng tigil-pasada ay ini- 
utos ng gubyernong Arroyo ang 
probisyunal na pagtataas sa pama- 
sahe sa mga dyip at bus sa Metro 
Manila, Central Luzon at Southern 
Tagalog. Anang PISTON, halos wa- 
lang epekto ang hakbang na ito sa 
mga drayber na hirap umagapay sa 
walang awat na pagsirit ng presyo 
ng langis. Patuloy nilang iginigiit 
ang kanilang mga kahilingan. 


Ka Bel, pumanaw na 


NAMATAY ang beteranong lider-manggagawa at progresibong parla- 
mentaristang si Crispin “Ka Bel” Beltran, 75, dakong alas-11:48 ng 
umaga nitong Mayo 20. Sanhi ng kanyang kamatayan ang tinamo 
niyang sugat sa ulo nang mahulog siya habang nagkukumpuni ng 
bubong ng kanilang bahay sa San Jose del Monte, Bulacan. 
Nagpahayag ng pakikidalamhati ang National Democratic Front 
of the Philippines, mga kasama niyang progresibong kongresista sa 
pangunguna ni Rep. Satur Ocampo ng Bayan Muna, mga kapwa ni- 
ya unyonista sa Kilusang Mayo Uno (KMU): mga lider-militante tu- 
lad ni Ka Rafael Mariano, tagapangulo ng Kilusang Magbubukid ng 
Pilipinas (KMP) at presidente ng partidong Anakpawis, mga lider at 
myembro ng Bagong Alyansang Makabayan at mga alyadong orga- 
nisasyon nito, mga kasama sa oposisyon sa Kongreso: at marami 


pang iba. 


Mula sa parlamento ng kalsada hanggang sa bulwagan ng Kon- 
greso, hindi natigil si Ka Bel sa kanyang pakikibaka para sa kapaka- 
nan ng mga manggagawa at uring anakpawis. Dahil dito ay dala- 
wang beses siyang ikinulong ng reaksyunaryong estado noong pa- 
nahon ng diktadurang US-Marcos, at muli, noong Pebrero 2006 nang 
magdeklara si Arroyo ng state of national emergency. Bago siya na- 
matay ay nakatakda siyang magtalumpati sa Kongreso para muling 
ipanawagan ang pagsasabatas ng Genuine Agrarian Reform Bill at 
P125 dagdag na sahod. Nitong huli ay naging tampok ang kanyang 
partisipasyon sa mga talakayan sa Kongreso hinggil sa mataas na 


singil sa kuryente. 


Si Ka Bel ay kaagapay ni Ka Felixberto (Ka Bert) Olalia sa pag- 
susulong ng militanteng kilusang manggagawa. Isa siya sa mga ta- 
gapagtatag ng Kilusang Mayo Uno (KMU) at naging tagapangulo ni- 
to nang yumao ang unang tagapangulo nitong si Ka Bert. Mula 2001 
ay naging kinatawan siya ng mga progresibong partido sa Kongre- 
so, una ng Bayan Muna at kalaunan ng Anakpawis noong 2004. 

N BALITA | 


Matrikula, tataas na naman 


INAASAHANG tataas ang matrikula 
ngayong Hunyo sa mahigit 300 pri- 
badong paaralan dahil sa pagsus- 
pindi ng Malacanang sa Memoran- 
dum Order No. 14 na nagbabawal 
sa mga pribadong paaralan na 
magtaas ng matrikula lampas sa 
umiiral na tantos ng implasyon. 

Ayon sa League of Filipino Stu- 
dents, tinatayang bababa nang 
50% ang enrolment sa mga priba- 
dong paaralan dahil sa pagtaas ng 
matrikula. 


Mga tropang Malaysian, 
umalis sa Mindanao 
bilang protesta 


PINAUWI na ng Malaysia noong 
Mayo 12 ang 28 sa 41 sundalo at 
mga upisyal ng pulisya nito na ka- 
bilang sa International Monitoring 
Team na itinalaga sa iba't ibang lu- 
gar sa Mindanao. Ito'y bilang pro- 
testa sa di pag-usad ng usapang 
pangkapayapaan sa gitna ng pag- 
basura ng Gubyerno ng Republika 
ng Pilipinas sa nauna nang mga na- 
rating na kasunduan sa Moro Islam- 
ic Liberation Front (MILF). 

Noong Disyembre 2007, ikina- 
galit ng mga negosyador ng MILF 
ang paggigiit ng rehimeng Arroyo 
na ang mga napagkasunduan na ng 
magkabilang panig sa loob ng ma- 
higit tatlong taong usapan ay da- 
pat sumang-ayon sa konstitusyon 
ng Pilipinas. Ayon sa MILF, hala- 
tang gusto talagang bumaling sa 
pakikipagdigma ang rehimeng Ar- 
royo matapos nitong ibasura at la- 
bagin ang 49 na kaisahan sa isyu 
ng lupang ninuno na pumapatung- 
kol sa laki ng teritoryo na dapat 
pangangasiwaan ng mga Moro. 

Ang nalalabi pang mga myem- 
bro ng International Monitoring 
Team ay nakatakda na ring umalis 
bago mag-Setyembre. 

Lahatang-panig na umaabante ang 
armadong rebolusyonaryong kilusan 


Kee ng nabigong sinundan niya, panay 


din ang buladas ng bagong Armed Forces of 

pr. the Philippines Chief of Staff na si Lt. Gen. 

f Pd Alexander Yano. Itutuloy daw niya ang umano'y na- 
A; tamo nang bwelo ng pinalitan niyang si Gen. Hermo- 
genes Esperon upang mawalan ng saysay ang ar- 

madong rebolusyonaryong kilusan pagsapit ng 
2010. Sinuhayan pa ito ng bulaang paha- 
Aa yag ng amo nilang si Gloria Arroyo na 


EAN 


lahat daw ng palatandaan ay nagpapa- 
tunay na bumubulusok na ang 
lakas ng Bagong Hukbong Bayan 
(BHB). 

Pinasisinungalingan ito ng mga ulat 
ng lahatang-panig na mga pag- 
sulong sa iba't ibang rehi- 
yon at larangang gerilya sa 
buong bansa. Kabilang 

dito ang paglaki 

ng kasapian 

3 ng Partido, 
hukbong ba- 
yan at mga rebolu- 
syonaryong organisa- 
syong masa; pagdami ng 
mga larangan, sona at ba- 
seng gerilya; pagtamo ng 
mamamayan ng mga benepis- 
yo sa pamamagitan ng 

“9 rebolusyong agraryo at 
iba pang masisiglang 


Mga tampok sa 35 armas, nasamsam Rebolusyonaryong Panggatong sa 
Rx . ng BHB sa Mindanao pagsulong sa Cagayan lumalalang kagutuman 
isyung ito... PAHINA 3 | Valley PAHINA 4 PAHINA 9 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


